**Tiszavasvári Város Önkormányzata**

**Képviselő-testületének**

**308/2023. (XI.30.) Kt. számú**

**határozata**

**A 2024. évi közfoglalkoztatási javaslatról**

Tiszavasvári Város Önkormányzata Képviselő-testülete „**A 2024. évi közfoglalkoztatási javaslatról”** szóló előterjesztéssel kapcsolatban az alábbi döntést hozza**:**

1. Elfogadja **a 2024. évi közmunka programokhoz megfogalmazott, a határozat melléklete szerinti javaslatot.**
2. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Szőke Zoltán

 polgármester

 **Szőke Zoltán Dr. Kórik Zsuzsanna**

 **polgármester jegyző**

1. melléklet a **„2024. évi közfoglalkoztatási javaslatról”** szóló308/2023. (XI. 30.) Kt. határozathoz

**Javaslat a 2024. évi közmunka programokhoz**

**Javaslom a 2024. évi közmunka programokba a lehetőségekhez mérten beépíteni a következő javaslatokat:**

1. **Önkormányzati képviselők részéről javaslat írásban nem érkezett.**

**A Pénzügyi és Ügyrendi Bizottság az alábbiak megvalósítását javasolja:**

- Gyári lakótelep útburkolatának karbantartása, rendbetétele

- Kabay János u. 17-19. sz. alatti terület rendbetétele

- Kabay János úti járdaszakasz (Templomtól az ABC-ig) rendbetétele

- Kabay J. u. 21-23. sz. alatti parkoló rendbetétele

**II. Önkormányzati intézmények részéről az alábbi javaslatok érkeztek:**

* **A Tiszavasvári Egyesített Óvodai Intézmény részéről** 10 fő közfoglalkoztatotti kisegítő személyzet kérelmezése érkezett intézményi kisegítő feladatok ellátására a 2024. évre vonatkozóan.
* **A Tiszavasvári Bölcsőde részéről** 7 fő közfoglalkoztatotti kisegítő személyzet kérelmezése érkezett intézményi kisegítő feladatok ellátására a 2024. évre vonatkozóan.

III. **A helyi szociálpolitikai kerekasztal** tagjai részére szintén kiküldésre került a javaslatkérés. 2023. november 27. (hétfő) napjáig vártuk a javaslataikat. A Roma Nemzetiségi Önkormányzattól érkezett javaslat, melyet a képviselő-testület elvetett.

IV. Javaslom továbbá **a korábbi megkezdett közmunka programok folyatását szem előtt tartva az értékteremtő közmunkát.**

**V. Javaslom a közmunka programban kiemelten az alábbiak megvalósítását:**

Az előző évekhez hasonlóan 2023. március 1. napjától közfoglalkoztatási járási startmunka mintaprogramok megvalósítására lesz lehetőség.

A Járási Startmunka mintaprogramok keretében Szociális-, Helyi sajátosságokra épülő, valamint Mezőgazdasági minta program működik (109+24+35) összesen 168 fővel. Ezen programok esetében is elmondható, hogy többségében alacsony iskolai végzettségű személyek kerülnek a programban bevonásra, 10 fő alatti a szakképesítéssel rendelkezők száma.

Szociális program

A programban az Önkormányzat által a korábbi évben működtetett start mintaprogramok ráépülő programként folytatódnak (illegális, közút, belvíz, mg-i földút, bio). Az illegális hulladéklerakók folyamatosan problémát jelentenek Tiszavasvári város számára, melyek felszámolásában a kapott támogatások nagyon sokat segítenek. Tervezzük az egész város területén a szemétszedést és tisztítási feladatokat, zöldhulladék összegyűjtése. A városközpont területén is megnövekedett a szemétmennyiség, a külterületeken pedig illegális szemétlerakó területek, helyek vannak. Mindezek miatt nagyobb mennyiségű konténerszállítást tervezünk ebben az évben is. A helyi sajátosságokra épülő programban előállított kukák, padok, és virágládák kihelyezését szintén ezen program keretein belül végezzük. A települési közúthálózat rendbetételét, út javítást, kátyúzást, illetve út padkák javítását, zúzott kővel történő útjavítást tervezünk. Az utak melletti területek takarítása, bozótvágás, kaszálás, útra hajló ágak lenyesése szintén ebben a programban kerül megvalósításra. A programban az önkormányzat közfoglalkoztatottjai által gyártott járdalapok felhasználásával járda javítási feladatok ellátását is tervezzük. Vízelvezető árkok tisztítása folyamatosan történik a foglalkoztatás során. Tervezzük szakaszosan a Szilágyi utca vízelvezetési problémáinak megszüntetését, a Hősök u., Arany J. u. vízelvezetését folyókák kiépítésével megoldani, valamint a Sopron úti belvízelvezető csatorna tisztítását kézi erővel. Tervezzük továbbá a Vasvári P. u. Egység u.-Alkotmány u. közötti szakaszán közműtérkép figyelembe vételével a vízelvezető csatornák tisztítását, karbantartását. A program célja a településhez tartozó mezőgazdasági földutak karbantartása (Sopron u.041, 043, 046/1.hrsz.), rendbetétele. A kátyúzáshoz hidegaszfalt beszerzését tervezzük, melynek technológiáját ismerjük. A korábbi programban beszerzett gréderrel, és kézi erővel tervezzük a munka elvégzést. Munkavégzés helye: az Önkormányzat három telephelyén Fecske köz, Soproni út, Temető u.

Helyi program

A program során tervezzük betonelemek gyártását a korábbi évekhez hasonlóan szegélyköveket és járdalapot, betonoszlopot és fedlap, valamintˇfolyókaˇ beton vízelvezető, valamint urnakeszonok gyártását. A Fecske köz, Soproni Úti telephely karbantartását (közmunka végzés telephelyén folyamatos karbantartás, gépek szerszámok napi szintű karbantartása). Továbbá tervezzük a Fecske köz telephelyünkön is a munkagépek és szerszámok folyamatos karbantartását. Tervezünk a program keretében közterületi kukák, padok gyártását, virágládák készítését, amely a szociális programban kerül kihelyezésre. A 2024. évben szeretnénk a program keretében a buszmegállókat felújítani, valamint újakat kihelyezni. A közterületen lévő kukák, padok felújítását, rokkant parkolók fekvőrendőrök jelzésének festését is tervezzük. Végezzük a játszóterek karbantartását, festését.

Mezőgazdasági program

A mezőgazdasági program több részből áll össze. A növénytermesztés a Soproni úti önkormányzati földterületeken történik. A szabad-területi zöldségtermesztést, elsősorban konyhakerti növények termesztését (paradicsom 0,5ha; paprika 0,9ha; káposzta 0,4ha; uborka 0,3ha; burgonya 2ha; vöröshagyma 0,5ha; energianyár 2,2ha) 6,8 ha területen folytatnánk. A termesztés fóliasátorban és szabadföldön történik. Áfonya bokrok kerültek kiültetésre a földterületre, valamint tervezünk még folyton érő málna és földieper telepítését. A szántóföldön kukoricát kívánunk termelni, tekintettel arra, hogy a program keretében állattartás csak akkor folytatható, ha a takarmányszükséglet felét megtermeljük. Tervezünk tojótyúk vásárlást a meglévő 700 db mellé. A közterületi parkokban virágos növények termesztése is ebben a programban valósul meg.